28η Οκτωβρίου ώρα 5:30

Το 28η Οκτωβρίου ώρα 5:30 είναι μια ελληνική πολεμική δραματική ταινία του 1971, σε σκηνοθεσία Κώστα Καραγιάννη και παραγωγή Τζέιμς Πάρις. 

Η ταινία όσο προβλήθηκε στους κινηματογράφους έκοψε συνολικά 321.543 εισιτήρια.

Πλοκή
Η κήρυξη του πολέμου βρίσκει τους κατοίκους ενός μικρού μακεδονικού χωριού, της Μικρής Λεύκας, σε γλέντι, αλλά τα παλικάρια σταματούν αμέσως το χορό και ξεκινούν για τον πόλεμο. Με την κατάρρευση του μετώπου, οι Γερμανοί μπαίνουν στο χωριό και ο διοικητής τους ο υπολοχαγός Βίλι Κνουτ (Λάκης Κομνηνός) μετατρέπει το κρατικό εργοστάσιο ξυλείας σε εργοστάσιο κατασκευής πολεμοφοδίων. Υποχρεώνει τους κατοίκους να δουλεύουν σ’ αυτό. Μέσα σε κλίμα βίας και τρομοκρατίας, το πνεύμα της αντίστασης φουντώνει, μέχρι που έρχεται η μέρα της απελευθέρωσης και μια νέα ζωή αρχίζει. Στυλοβάτες της αντίστασης υπήρξαν ο τρελόγερος Τρύφωνας Πλατανιάς (Φερνάντο Σάντσο), που στην πραγματικότητα ήταν ένας συνετός και ένθερμος πατριώτης, και ο γιος του Κυριάκος (Γιάννης Κατράνης) που είχε χάσει τα δύο πόδια του στο αλβανικό μέτωπο.

Διανομή 

 Χρήστος Πολίτης, Στέλιος
 Βέρα Κρούσκα, Ελένη
 Φερνάντο Σάντσο, Τρύφων Πλατανιάς
 Λάκης Κομνηνός, υπολοχαγός Βίλι Κνουτ
 Δημήτρης Μπισλάνης, λοχίας
 Γιώτα Σοϊμοίρη, Φρόσω
 Νικήτας Πλατής, Παντελής Στρατής
 Γιάννης Κατράνης, Κυριάκος Πλατανιάς

Άλλες πληροφορίες
Σεναριογράφος της ταινίας είναι ο Διονύσης Τζεφρώνης και σκηνοθέτης ο Κώστας Καραγιάννης. 

Η ταινία γυρίστηκε στο χωριό Γαλάτιστα του Νομού Χαλκιδικής.

Αναφορές

Εξωτερικοί σύνδεσμοι 
 28η Οκτωβρίου ώρα 5:30 στην Ταινιοθήκη της Ελλάδος
  28η Οκτωβρίου ώρα 5:30 στο Cine.gr
28η Οκτωβρίου ώρα 5:30 στην IMDb

Ελληνικές ταινίες
Ελληνόφωνες ταινίες
Ελληνικές δραματικές ταινίες
Ταινίες του 1971
Ταινίες σε σκηνοθεσία Κώστα Καραγιάννη
Ελληνικές πολεμικές ταινίες
Ταινίες γυρισμένες στην Ελλάδα